วันนี้เกิดอยากเดินเล่นหลังจากที่เสร็จธุระย่านสาทร-สุรศักดิ์แล้วยังไม่อยากจะกลับบ้านเท่าไหร่ เลยเดินเล่นไปเรื่อยๆ กะว่าจะไปขึ้นบีทีเอสสถานีศาลาแดงก็คงจะกลับบ้าน ถือเป็นการเสาะหาร้านใหม่ๆ ไปในตัวด้วย ในใจคิดขอเป็นก๋วยเตี๋ยวอร่อยๆ ซักร้านนึงร้านอะไรก็ได้ที่จะสะดุดตาระหว่างเดินถึงปลายทาง จนมาถึงสีลมซอย ระหว่าง 4 และ 2 ใกล้สถานีศาลาแดงเต็มทีก็เจอร้านก๋วยเตี๋ยวร้านนึง ดูน่าอร่อยดีจนเป็นที่มาของการกินร้านนี้ไปโดยปริยายครับ

- ก๋วยเตี๋ยวหมู เย็นตาโฟ ร้านที่ผมนั่งวันนี้อยู่ใกล้บีทีเอสศาลาแดง (นิติพลคลีนิค) พอดิบพอดีเลยครับ มีขายหลายอย่าง หลักๆ เป็นก๋วยเตี๋ยว ข้าวหมูกรอบ, หมูแดง ก็มี ร้านก็เป็นแนวรถเข็นข้างทางหละครับ

- รสชาติอาหารและราคา ต้องบอกว่ารสชาติไม่เป็นอย่างที่ตั้งใจไว้เลย น้ำซุปหวานมาก (ผมปรุงเครื่องปรุงเหมือนกันหมดทุกร้าน จึงเดาว่าซุปร้านนี้หวานกว่าอื่นๆ) แต่มีจุดเด่นคือแปลกและวัตถุดิบสดดีมาก สำหรับเย็นตาโฟคือใส่ทุกอย่างที่ร้านมี อย่างหมูกรอบ, หมูแดง, กุนเชียง, ก้ามปูทอด, ให้อารมณ์ในการกินที่ได้ความแปลกใหม่แทนที่รสชาติ ในราคาชามละ 60 บาท (พิเศษรวมทุกอย่าง)

- มุมมอง Metto ผิดหวังครับกับการเดินตระเวนหาของอร่อยริมทางย่านสีลม นึกว่าจะหนีความจำเจก๋วยเตี๋ยวแถวบ้านได้ กินไปนึกถึงก๋วยเตี๋ยวแถวบ้านไป ไม่ค่อยอยากแนะนำนักถ้าต้องไปย่านนั้นแล้วกำลังเดินหาอะไรร้อนๆ ทานครับ เพราะรสชาติธรรมดาค่อนไปทางไม่อร่อยเลยทีเดียวครับ

สำหรับวันนี้สวัสดีครับ (11 August 2014)
บทความต่างๆ ที่บรรยายเป็นมุมมองส่วนตัวของผมเท่านั้น โปรดใช้วิจารณญานในการรับฟังและพิสูจน์ด้วยตัวท่านเองดีที่สุดคร้าบบบบ
Written By Metto
2014 Metto All Rights Reserverd.